smcproject/ml-wiki-sentences huggingface dataset:
വടക്കൻ ഭൂഖണ്ഡങ്ങളെ  ആഫ്രിക്കയിൽനിന്നും ഇന്ത്യയിൽ നിന്നും വേർതിരിച്ചിരുന്ന ടെത്തിസ് കടൽ ചെറുതായിവരികയും ഇന്നത്തെ മദ്ധ്യധരണിക്കടലായിത്തീരുകയും ചെയ്തു.
പാലിയോജീൻ മഹാകാലം
പ്രാഗ്കാലവർഷം 6.6 കോടികും 2.303 കോടിക്കും ഇടയിലുള്ള സമയത്തേയാണ് പാലിയോജീൻ മഹാകാലമെന്ന് പറയുന്നത് .
സെനോസോയിക് യുഗഖണ്ഡത്തിന്റെ ആദ്യഭാഗമായ ഇതിനെ പാലിയോസീൻ, ഇയോസീൻ, ഓലിഗോസീൻ എന്നിങ്ങനെ മൂന്ന് കാലങ്ങളായി ഭാഗിച്ചിട്ടുണ്ട്.
പാലിയോസീൻ കാലം
പ്രാഗ്കാലവർഷം 6.6 കോടിക്കും 5.6 കോടിക്കും ഇടയിലുള്ള സമയത്തേയാണ് പാലിയോസീൻ കാലമെന്ന് പാറയുന്നത് .
ക്രെട്ടേഷ്യസ് മഹാകാലത്തിലെ ഫലകചലനങ്ങൾ ഈ കാലത്ത് ഭൂഖണ്ഡങ്ങളുടെ ഇന്നത്തെ സ്ഥിതിയിലേക്ക് കൂടുതൽ അടുത്തുകൊണ്ടിരുന്നു.
ലൗറേഷ്യ മൂന്നായി വിഘടിക്കുന്നതേ ഉണ്ടായിരുന്നുള്ളൂ.
യൂറോപ്പും ഗ്രീൻലാൻഡും തമ്മിൽ അന്നും ചേർന്നുനിന്നിരുന്നു.
വടക്കനമേരിക്കയും ഏഷ്യയുമായി ചെറിയതോതിൽ കരബന്ധം നിലനിന്നിരുന്നു.
അമേരിക്കയിലെ റോക്കി പർവ്വതനിരകൾക്ക് ഉയരം കൂടിക്കൊണ്ടിരുന്നു.
വടക്ക്-തെക്ക് അമേരിക്കകൾക്കിടയിൽ ഭൂമദ്ധ്യരേഖാപ്രദേശത്ത് ഒരു കടലുണ്ടായിരുന്നു.
ഗോഡ്വാനയുടെ വിഘടനത്തോടെയുണ്ടായ ഭൂഖണ്ഡങ്ങൾ കൂടുതൽ ദൂരങ്ങളിലേക്ക് നീങ്ങിക്കൊണ്ടിരുന്നു.
ഇയോസീൻ കാലം
പ്രാഗ്കാലവർഷം 5.6 കോടിക്കും 3.39 കോടിക്കും ഇടയിലാണ് ഇയോസീൻ കാലം .
ഇക്കാലത്തിന്റെ തുടക്കത്തിൽ ആസ്ത്രേലിയയും അന്റർട്ടിക്കയും ബന്ധപ്പെട്ടുകിടന്നിരുന്നു.
ചൂടേറിയ ഉഷ്ണമേഖലാപ്രവാഹങ്ങളും തണുത്ത അന്റാർട്ടിക്ക് ജലസഞ്ചയവും തമ്മിൽ ഇടകലരാൻ അവസരമുണ്ടായിരുന്നതുകൊണ്ട് സമുദ്രങ്ങളിലൂടെ താപം ഭൂമിയൊട്ടാകെ ഒരുപോലെ എത്തിപ്പെട്ടിരുന്നതുകാരണം  അന്തരീക്ഷതാപനില എല്ലായിടത്തും ഉയർന്നു നിന്നിരുന്നു.
എന്നാൽ 4.5 കോടി ന്വർഷങ്ങൾക്ക് മുമ്പ് ആസ്ത്രേലിയ തെക്കൻ ഭൂഖണ്ഡത്തിൽ നിന്ന് വേർപെട്ടതോടെ  ഉഷ്ണമേഖലാപ്രവാഹങ്ങളുടെ തെക്കോട്ടുള്ള ഗതി തിരിച്ചുവിടപ്പെട്ടു.
തുടർന്ന് ഈ രണ്ട് വൻ കരകൾക്കുമിടയിൽ ഒറ്റപ്പെട്ട ഒരു ശീതജലസഞ്ചയം രൂപംകൊണ്ടു.
അത് അന്റാർട്ടിക്ക് പ്രദേശത്തെ തണുപ്പിച്ചുകൊണ്ടിരുന്നു.
അങ്ങനെ ആ പ്രദേശമൊട്ടാകെ തണുത്തുറയുകയും ഹിമപാളികളും ശീതജലവും കൂടുതൽ കൂടുതൽ വടക്കോട്ട് പരന്ന് ശീതീകരണം ശക്തമാക്കുകയും ചെയ്തു.
അങ്ങനെ ഹിമയുഗങ്ങൾ ഒന്നിനുപിറകേ ഒന്നായി, തുടർച്ചയായി വരികയും പോകുകയും ചെയ്തുകൊണ്ടിരിക്കുന്ന ഇന്നത്തെ രീതിക്ക് തുടക്കമാകുന്നത് ഏതാണ്ട് 4 കോടി വർഷങ്ങൾക്കു മുമ്പാണ്.
ഓളിഗോസീൻ കാലം
പ്രാഗ്കാലവർഷം 3.4 കോടിക്കും 2.3 കോടിക്കും ഇടയിലുള്ള സമയത്തേയാണ് ഓളിഗോസീൻ കാലമെന്ന് പറയുന്നത്.
ഇക്കാലത്ത് അന്റാർട്ടിക്ക കൂടുതൽ ഒറ്റപ്പെട്ടുപോകുകയും ഒരു സ്ഥിരഹിമകവചം അതിനെ പൊതിയുകയും ചെയ്തു.
വടക്കേ അമേരിക്കയിൽ മലനിരകൾ ഉയർന്നുകൊണ്ടിരുന്നു.
ആഫ്രിക്കൻ ഫലകം, വടക്കോട്ട്, യൂറേഷ്യൻ ഫലകത്തിലേക്ക് തള്ളിക്കയറാൻ തുടങ്ങിയതോടെ ടെത്തിസ് കടലിന്റെ ബാക്കികൾ ഒറ്റപ്പെട്ടുപോകുകയും  ആല്പ്സ് പർവ്വതനിര പൊങ്ങിവരാൻ തുടങ്ങുകയും ചെയ്തു.
വടക്കേ അമേരിക്കയിലേയും യൂറോപ്പിലേയും അക്കാലത്തെ ജന്തുസഞ്ചയങ്ങൾക്ക് സാമ്യം കാണുന്നതുകൊണ്ട് ഓളിഗോസീനിന്റെ ആദ്യപാദത്തിൽ ആ രണ്ട് വൻ കരകൾ തമ്മിൽ കരമാർഗ്ഗം ബന്ധിക്കപ്പെട്ടിരുന്നു എന്നാണ് അനുമാനം.
തെക്കേ അമേരിക്ക, ഇക്കാലത്ത്, അന്റാർട്ടിക്കയിൽ നിന്ന് വേർപെടുകയും വടക്കോട് നീങ്ങിക്കൊണ്ടിരിക്കുകയും ചെയ്തു.
അതോടെ അന്റാർട്ടിക്കിനു ചുറ്റും ധ്രുവപ്രദക്ഷിണമായി ഒരു ശീതപ്രവാഹം (Antartic Circumpolar Current) രൂപം കൊള്ളുകയും ആ ഭൂഖണ്ഡം അതിശീഘ്രം തണുത്തുറയാൻ തുടങ്ങുകയും ചെയ്തു.
നിയോജീൻ മഹാകാലം
പ്രാഗ്കാലവർഷം 2.3 കോടിക്കും 25.8 ദശലക്ഷത്തിനും ഇടക്കുള്ള സമയമാണ് നിയോജീൻ മഹാകാലം.
ഇതിനെ മയോസീൻ, പ്ലയോസീൻ,  എന്നിങ്ങനെ രണ്ട് കാലങ്ങളായി തിരിച്ചിട്ടുണ്ട്.
മയോസീൻ കാലം ഭൂമിയുടെ അന്തർഭാഗം ഇന്ന്, ഒരു രേഖാചിത്രം 1.
continental crust 2.
oceanic crust 3.
upper mantle 4.
lower mantle 5.
outer core(Liquid) 6.
inner core(Solid)  A: Mohorovičić discontinuity – B: Gutenberg Discontinuity – C: Lehmann–Bullen discontinuity
പ്രാഗ്കാലവർഷം 2.3 കോടിക്കും 53 ദശലക്ഷത്തിനും ഇടയിലാണ് മയോസീൻ കാലം .
ഈ സമയത്ത് വടക്കൻ-തെക്കൻ അമേരിക്കകളെ ബന്ധിപ്പിക്കുന്ന ഇന്നത്തെ പനാമാ കരയിടുക്ക് രൂപം കൊണ്ടിട്ടില്ലായിരുന്നു.
അവിടെ ശാന്തസമുദ്രതിർത്തിയോടു ചേർന്നുള്ള അവപതനമേഖലയിലെ ഫലകചലനങ്ങൾകൊണ്ട് ആൻഡീസ് പർവ്വതനിരകളും ഇന്നത്തെ മദ്ധ്യഅമേരിക്കൻ പ്രദേശങ്ങളും (ഗ്വാട്ടിമാല, നിക്കരാഗ്വേ, ഹോണ്ഡുരാസ്, ബെലിസ് പ്രദേശങ്ങൾ) പൊങ്ങിവരാൻ തുടങ്ങിയത് ഈ സമയത്താണ്.
ഇന്ത്യൻ ഭൂഖണ്ഡം ഏഷ്യൻ വൻകരയിലേക്ക് ഇടിച്ചുകയറിക്കൊണ്ടിരുന്നു.
ഇന്നത്തെ തുർക്കി-അറേബിയൻ പ്രദേശങ്ങളോട് ചേർന്ന് ആഫ്രിക്കൻ ഭൂഖണ്ഡം, പ്രാഗ്കാലവർഷം 1.9 കോടിക്കും 1.2 കോടിക്കും ഇടയിൽ, യൂറേഷ്യൻ ഭൂഖണ്ഡത്തിൽ ചെന്നു മുട്ടിയതോടെ ടെത്തിസ് കടൽ ചുരുങ്ങി ഇല്ലാതായി.
അതേത്തുടർന്ന് ഉണ്ടായ പടിഞ്ഞാറൻ മദ്ധ്യധരണിപ്രദേശങ്ങളിൽ ഭൂനിരപ്പ് ഉയർന്നതും ആഗോളതലത്തിൽ സമുദ്രനിരപ്പിലുണ്ടായ കുറവും കാരണം മദ്ധ്യധരണിക്കടൽ - ഇന്നത്തെ ജിബ്രാൾട്ടർ കടലിടുക്ക് അന്നില്ലായിരുന്നു -  കുറേ കാലത്തേക്ക് വരണ്ടു കിടന്നു.
അക്കാലത്ത് ആഗോള സമുദ്രനിരപ്പിൽ നിന്നും 3 മുതൽ 5 വരെ കിലോമീറ്റർ ആഴത്തിൽ അത് തുറന്നുകിടന്നിരുന്നു.
അപൂർവം ചില സ്ഥലങ്ങളിൽ അതിലവണീകൃതമായ ജലം, ഇന്നത്തെ ചാവുകടലിലേതുപോലെ, കെട്ടിക്കിടന്നിരുന്നു.
പിന്നീട് 53 ലക്ഷം വർഷങ്ങൾക്ക് മുമ്പ് ജിബ്രാൾട്ടർ തുറക്കപ്പെടുകയും അറ്റ്ലന്റിക് സമുദ്രത്തിൽ നിന്ന് ജലം മദ്ധ്യധരണിക്കടലിലേക്ക് ഒഴുകി നിറയുകയും ചെയ്തു.
ഇന്നും മദ്ധ്യധരണിക്കടലിലെ ജലത്തിന്ന് മറ്റു സമുദ്രഭാഗങ്ങളിലുള്ളതിനേക്കാൾ ലവണത ഏറെ കൂടുതലാണ് പ്ലയോസീൻ കാലം
പ്രാഗ്കാലവർഷം 53 ലക്ഷത്തിന്നും 25.8 ലക്ഷത്തിന്നും ഇടക്കാണ് പ്ലയോസീൻ കാലം .
ഈ കാലത്താണ് ഭൂഖണ്ഡങ്ങളെല്ലാം അവയുടെ ഇന്നത്തെ സ്ഥാനത്തുനിന്നും 250 കി.
അകലെനിന്ന് 70 കി.
മീ അടുത്തേക്ക് നീങ്ങിയെത്തിയത്.
ഇക്കാലത്തുതന്നെയാണ് പനാമ കരയിടുക്ക് പൊങ്ങിവന്ന് രണ്ട് അമേരിക്കൻ വൻകരകളേയും തമ്മിൽ ബന്ധിപ്പിച്ചതും.
ഇതോടെ രണ്ട് ഭൂഖണ്ഡങ്ങളിലെയും ജന്തുജാലങ്ങൾ അങ്ങോട്ടുമിങ്ങോട്ടും  പകർന്നെത്തി.
പുതിയ ജന്തുക്കൾ പെട്ടെന്ന് എത്തിപ്പെട്ടപ്പോൾ ഏറ്റവും കൂടുതൽ വംശനാശം സംഭവിച്ച്ത് തെക്കേ അമേരിക്കയിൽ മാത്രമായുണ്ടായിരുന്ന വിവിധതരം സഞ്ചിമൃഗങ്ങൾക്കായിരുന്നു.
അറ്റ്ലന്റിക് സമുദ്രവും ശാന്തസമുദ്രവും മദ്ധ്യരേഖക്കടുത്ത് വേർപെട്ടപ്പോൾ, രണ്ട് ധ്രുവപ്രദേശങ്ങളിൽനിന്നും ശീതജലം ഒഴുകിയെത്താൻ തുടങ്ങിയതോടെ,  അറ്റ്ലാന്റിക് സമുദ്രത്തിന്റെ താപനില താഴ്ന്നു.
ഇപ്പുറത്ത് മദ്ധ്യധരണിക്കടൽ രൂപം കൊണ്ടു.
സമുദ്രനിരപ്പിൽ വന്ന കുറവ് അലാസ്കക്കും ഏഷ്യക്കുമിടയിൽ ഒരു കരമാർഗ്ഗം തുറന്നു.
പ്ലയോസീൻ കാലത്തിന്റെ അവസാനത്തോടെ, ക്വാട്ടേർണറി മഹാകാലത്തിന്റെ തുടക്കത്തോടെ, ഇപ്പോഴത്തെ ഹിമയുഗം തുടങ്ങി.
അതിനു ശേഷം ധ്രുവപ്രദേശങ്ങളിൽ ഹിമാനിവൽക്കരണത്തിന്റേയും മഞ്ഞുരുകലിന്റേയും ആവർത്തനചക്രങ്ങൾ, 40000 - 100000 കൊല്ലങ്ങൾക്കിടയിൽ, പലതവണ ഉണ്ടായിട്ടുണ്ട്.
ക്വാട്ടേർണറി മഹാകാലം
സെനോസോയിക് യുഗഖണ്ഡത്തിലെ ഏറ്റവും ഒടുവിലത്തെ മഹാകാലമാണ് ക്വാട്ടേർണറി മഹാകാലം.
25.88 ലക്ഷം വർഷങ്ങൾക്ക് മുമ്പു മുതൽ ഇന്നേവരേയുള്ള കാലമാണ് ഇത്.
ഇതിനെ പ്ലയസ്റ്റോസീൻ, ഹോളോസീൻ എന്ന രണ്ട് കാലഘട്ടങ്ങളായി വിഭജിച്ചിട്ടുണ്ട്.
ഈ ചുരുങ്ങിയ കാലയളവിൽ ഭൂഖണ്ഡങ്ങളുടെ സ്ഥാനങ്ങളിൽ കാര്യമായ വ്യാത്യാസം രേഖപ്പെടുത്തപ്പെട്ടിട്ടില്ല.
ഈ കാലയളവ് തുടങ്ങുന്നതോടെയാണ് പരിണാമപരമ്പരയിൽ നരസമാനരായ മനുഷ്യപൂർവികരെല്ലാം പ്രത്യക്ഷപ്പെടുന്നത്.
ഇക്കാലത്ത് ഇടക്കിടെയുണ്ടായിരുന്ന ഹിമയുഗചക്രത്തിന്റെ ഫലമായി ബോസ്ഫറസ് കടലിടുക്ക്, ഇംഗ്ലീഷ് ചാനൽ, ബാൾടിക് മേഖലയിലെ സ്കാഗെറാക്ക് കടലിടുക്ക്, ബെറിങ് കടലിടുക്ക് തുടങ്ങിയവ ഇടക്കിടെ, കടൽനിരപ്പ് ഉയരുകയും താഴുകയും ചെയ്യുന്നതിന്നനുസരിച്ച്, മുങ്ങിപ്പോകുകയും പൊങ്ങിവരികയും ചെയ്യുന്നുണ്ടായിരുന്നു.
പ്ലയസ്റ്റോസീൻ കാലം
പ്രാഗ്കാലവർഷം 25.88 ലക്ഷം വർഷങ്ങൾക്കും 11700 വർഷങ്ങൾക്കും ഇടക്കുള്ള കാലഘട്ടമാണ് ഇത്.
ഈ സമയത്ത് ഭൂഖണ്ഡങ്ങളുടെ സ്ഥാനങ്ങൾക്ക് കാര്യമായ മാറ്റമൊന്നും ഉണ്ടായിട്ടില്ല.
ഇക്കാലത്ത് അവ തമ്മിലുള്ള ദൂരം 100 കി.
യിൽ കൂടുതൽ വ്യത്യാസപ്പെട്ടിട്ടില്ല.
ഹോളോസീൻ കാലം
ഇത് പ്രാഗ്കാലവർഷം 11700 മുതൽ ഇന്നേവരെയുള്ള കാലഘട്ടമണ്.
ഇക്കാലത്ത് ഭൂഖണ്ഡങ്ങളുടെ നീക്കം ഒരു കിലോമീറ്ററിൽ കുറവായാണ് കണക്കാക്കപ്പെട്ടിട്ടുള്ളത്.
ഇപ്പോഴത്തെ ഹിമയുഗത്തിന്റെ ഏറ്റവും ഒടുവിലത്തെ ഹിമാനികാലം ഏതാണ്ട് 10000 കൊല്ലങ്ങൾക്കുമുമ്പ് അവസാനിച്ചു.
ഹോളോസീനിന്റെ ആദ്യകാലങ്ങളിൽ മഞ്ഞുരുകൽ കാരണം കടൽനിരപ്പ് 35 മീറ്റർ വരെ പൊങ്ങിവന്നിരുന്നു.
40 ഡിഗ്രി അക്ഷാംശത്തിന്നു വടക്കുള്ള ഭാഗങ്ങളിൽ പലയിടത്തും ഈ കാലഘട്ടത്തിലെ ഹിമാനികാലങ്ങളിൽ ഹിമപാളികളുടെ ഭാരം മൂലം ഭൂമി താഴ്ന്നുപോയിരുന്നത് പിന്നീട്, പ്ലയ്സ്റ്റോസീനിന്റെ അന്ത്യകാലത്തും ഹോളോസീൻ കാലഘട്ടത്തിലുമായി 180 മീറ്റർ വരെ ഉയർന്നുവന്നിട്ടുണ്ട്.
ഈ ഉയരം വക്കൽ പ്രക്രിയ ഇപ്പോഴും തുടർന്നുകൊണ്ടിരിക്കുന്നുമുണ്ട്.
ഹിമപാളികൾ ഉരുകിമാറുമ്പോൾ കടൽനിരപ്പ് ഉയർന്നുവന്നതുകാരണം, ഇങ്ങനെ ഭൂപ്രതലം  താഴ്ന്നുപോയിടത്തെക്കൊക്കെ, തൽക്കാലത്തേക്ക്, ഇന്നത്തെ കടൽക്കരകളിൽ നിന്ന് വളരെ ദൂരെക്കുപോലും, കടൽ കടന്നുകയറുകയും ചെയ്തിട്ടുണ്ട്.
ഈ സ്ഥലങ്ങൾ കൂടാതെ  തടാകങ്ങളുടെ അടിത്തട്ടുകൾ, വെള്ളപ്പൊക്കമുണ്ടാകാറുള്ള സമതലങ്ങൾ, ഗുഹകൾ, എന്നിവിടങ്ങളിൽ നിന്നുമാണ്  ഹോളോസീൻ കാലത്തെ അശ്മകങ്ങൾ കണ്ടുകിട്ടിയിട്ടുള്ളത്.
ഹിമാനികാലത്തിന്നുശേഷം ഭൂമി തിരികെ പൊങ്ങിവന്നതിനേക്കാൾ വേഗത്തിൽ കടൽനിരപ്പ് ഉയർന്നിരുന്നതുകൊണ്ട് മദ്ധ്യരേഖാപ്രദേശത്തിന്നടുത്തുള്ള സമുദ്രതീരങ്ങളിൽ  ഹോളോസീൺ കാലത്തുനിന്നുള്ള അവശിഷ്ടങ്ങൾ കുറവായേ കാണപ്പെടുന്നുള്ളൂ.
ബാൾട്ടിക് കടലിന്റെ തീരങ്ങളിൽ ഉയർന്നുവന്നിരിക്കുന്ന സ്ഥലങ്ങൾ ഇങ്ങനെ ഹിമാനികാലത്തിന്നുശേഷം ഉയർന്നുവന്നവയാണ്.
ഇവിടങ്ങൾ ഇപ്പോഴും ഉയർന്നുകൊണ്ടിരിക്കുകയാണ്.
തന്മൂലം വടക്കൻ യൂറോപ്പിൽ ഇടക്കിടെ ചെറിയ ഭൂകമ്പങ്ങൾ ഉണ്ടാകുന്നുമുണ്ട്.
വടക്കൻ അമേരിക്കയിൽ ഈ പ്രതിഭാസത്തിന്റെ ഫലമായി ചൂണ്ടിക്കാണിക്കാറുള്ളത്, പണ്ട് ടൈറെൽ കടൽ എന്ന പേരിലുണ്ടായിരുന്ന വലിയൊരു ജലാശയം അതിന് ചുറ്റുമുള്ള കര പൊങ്ങിപ്പൊങ്ങി വന്ന്, ചെറുതായി, ഇന്നത്തെ ഹഡ്സൺ ബേ  ആയിമാറിയതാണ്.
മംഗോളിയൻ ഭാഷ ഇംഗ്ലീഷ് വിലാസം https://ml.wikipedia.org/wiki/Mongolian_language
മംഗോളിയയിലെ ഔദ്യോഗിക ഭാഷയാണ്‌ മംഗോളിയൻ ഭാഷ , .
മംഗോളിക് ഭാഷ കുടുമ്പത്തിലെ ഏറ്റവും വലിയ ഭാഷയാണ്‌ മംഗോളിയൻ ഭാഷ.5.7 മില്യൺ ജനങ്ങൾ ഈ ഭാഷ സംസാരിക്കുന്നുണ്ട്.
മംഗോളിയയിലെ ഭൂരിഭാഗം ജനങ്ങളുടെ സംസാര ഭാഷയാണ്‌ മംഗോളിയൻ ഭാഷ.
മംഗോളിയയിൽ ഖൽഖ പ്രദേശത്ത് ഇവ എഴുതുന്നത് സിറിലിക് രീതിയാണ്‌.
മംഗോളിയയുടെ ഉൾവശത്തെ ജനങ്ങൾ  പാർമ്പര്യ മംഗോളിയൻ സ്ക്രിപ്റ്റ് ഉപയോഗിക്കുന്നു .
ആധുനിക മംഗോളിയൻ ഭാഷ
ആധുനിക മംഗോളിയൻ രൂപപ്പെട്ടത് 13,14 നൂറ്റാണ്ടുകളിലെ മധ്യ മംഗോളിൽ നിന്നാണ്‌.
ഈ പരിണാമത്തിൽ നീളമേറിയ സ്വരാക്ഷരങ്ങൾ രൂപപ്പെട്ടു.
വാക്യ ഘടൻ പുരനർനിർമ്മിക്കപ്പെട്ടു.
ഖിതൻ ഭാഷയുമായി വളരെ അടുത്ത ബന്ധമാണ്‌ മംഗോളിയ ഭാഷക്ക് ഉള്ളത്.
ടർക്കിക്,മംഗോളിക്,ടങ്ങുസിക്,കൊറിയൻ,ജപ്പോണിക് ഭാഷ് ഉൽപ്പെടുന്ന ഏഷ്യൻ ഭാഷ മേഖലയിലാണ്‌ ഈ ഭാഷ.
പതിമൂന്നാം നൂറ്റാണ്ടിൽ രൂപപ്പെട്ടതാണെങ്കിലും ഖിതനും സിയൻബയി ജനങ്ങൾ സംസാരിക്കുന്ന ഭാഷകൾക്ക് മുൻപുണ്ടായിരുന്ന ഭാഷയിൽ നിന്ന് മംഗോളിക് രൂപപ്പെട്ടതാകാം.
ഗ്രാമർ
മംഗോലിക് ഗ്രാമറിന്‌ വിവിധ വ്യത്യാസങ്ങൾ കാണപ്പെടുന്നു.
ഖാൽഖ,ഓർഡോസ്,ഖോർചിൻ,ചഖർ എന്നിങ്ങനെയായി ഇവയെ കണക്കാക്കുന്നു .
കൂടുതൽ ആളുകളും ചഖർ ഭാഷ രീതിയാൺ കൃത്യമായ രൂപ ഘടനയും ഏഴുത്ത് ശൈലിയും കാണുന്നത്.
എന്നാൽ ഇവയിൽ നിന്ന് വളരെ വൈരുദ്ധ്യമാണ്‌ ഖോർചിൻ .
മറ്റ് ഭാഷയിലെ വാക്കുകൾ
പഴയ തുർക്കി,സംസ്കൃതം,പേർഷ്യൻ,അറബിക്,ടിബറ്റൻ ഭാഷകളിൽ നിന്ന് ധാരാളം വാക്കുകൾ മംഗോളിയൻ ഭാഷ കടം കൊണ്ടിട്ടുണ്ട് .
അടുത്ത കാലത്തായി റഷ്യനിലിൽ നിന്നും ഇംഗ്ലീഷിൽ നിന്നും ചൈനീസിൽ നിന്നും(കൂടുതലും മംഗോളിയക്കകത്ത്) കൂടുതൽ വാക്കുകൾ കടമെടുത്തു .
മംഗോളിയൻ ഭാഷയുടെ വ്യാപനം
2010ലെ കണക്ക് അനുസരിച്ച് 2.8 മില്ല്യൺ ജനങ്ങൾ മംഗോളിയയിൽ മംഗോലിയയ ഭാഷ സംസാരിക്കുന്നുണ്ട് .2005 കണക്ക് അനുസരിച്ച് ചൈനയിൽ 5.8 മില്ല്യൺ ജനങ്ങൾ മംഗോളിയൻ ഭാഷ സംസാരിക്കുന്നുണ്ട് .
എന്നൽ ചൈനയിലെ കൃത്യമായി എത്ര പേർ മംഗോളിയൻ ഭാഷ സംസാരിക്കുന്നുണ്ട് എന്ന്തിന്‌ കണക്കില്ല.
ചൈനയിൽ മംഗോളിയ ഭാഷ സംസാരിക്കുന്നവരുടെ എണ്ണം കുറഞ്ഞും കൂടിയും കഴിഞ്ഞ നൂറ്‌ വർഷത്തിൽ മാറി കൊണ്ടിരിക്കുന്നു.
ഖിങ്ങ് കാലഘട്ടത്തിൽ ഈ ഭാഷ ക്ഷയിച്ചു വരികയും 1947 മുതൽ 1965 കാലഘട്ടത്തിൽ വീടും മംഗോളിയൻ ഭാഷ സംസാരിക്കുന്നവരുടെ ആളുകൾ എണ്ണം കൂടുകയും ചെയ്തു..
എന്നാൽ 1966 മുതൽ 1976 കാലഘട്ടത്തിൽ വീണ്ടും തകർച്ച നേരിട്ടു.1977 മുതൽ 1992 വരെയുള്ള കാലഘട്ടത്തിൽ വീട്ടും ഉണർവ് അനുഭവെപ്പെടുകയും ചെയ്തു.1995 മുതൽ 2012 കാലഘട്ടത്തിൽ മൂന്നാമത്തെ തകർച്ച നേരിടുകയും ചെയ്തു .
അനേകം ഭാഷകൾ ഉള്ള മംഗോളിയയിൽ തനന്ത് മംഗോൾ ഭാഷ പ്രതിസന്ധി നേരിടുന്നില്ല.
മംഗോൾ-ചൈനീസ് ദമ്പതികളുടെ കുട്ടികൾ മംഗോൾ പാരമ്പര്യമാണ്‌ തുടരുന്നത് .
അവലംബം External links For a list of words relating to മംഗോളിയൻ ഭാഷ, see the മംഗോളിയൻ ഭാഷ category of words in Wiktionary , the free dictionary.
വിക്കിവൊയേജിൽ നിന്നുള്ള Mongolian യാത്രാ സഹായി Mongolian language എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Lingua Mongolia (a website dedicated to the Mongolian language, mostly as written in the Mongolian Uyghur script) Archived 2022-03-19 at the Wayback Machine StudyMongolian Archived 2016-04-12 at the Wayback Machine : online lessons in Standard Southern Mongolian On dictionary Archived 2015-01-01 at the Wayback Machine English/German/Korean/Japanese/Russian to Mongolian translation equivalents Bolor Mongolian-English dictionary Traditional Mongolian Unicode Fonts Archived 2016-04-13 at the Wayback Machine OpenType and AppleAdvancedTypography formats
കരിപ്പിടി ഇംഗ്ലീഷ് വിലാസം https://ml.wikipedia.org/wiki/Climbing_gourami
കേരളത്തിൽ കാണപ്പെടുന്ന ഒരു ശുദ്ധജലമത്സ്യമാണ് കരിപ്പിടി അഥവാ അനാബസ് .
(ശാസ്ത്രനാമം: Anabas testudineus).
കല്ലട , കല്ലത്തി , കറൂപ്പ് , കല്ലടമുട്ടി , കല്ലേമുട്ടി , കരട്ടി , കൈതമുള്ളൻ, കൈതക്കോര , കല്ലേരീ , കല്ലുരുട്ടി , എരിക്ക് , കരികണ്ണി , അണ്ടികള്ളി തുടങ്ങിയ പ്രാദേശികമായ പല പേരുകളിൽ ഇവ അറിയപ്പെടുന്നു .
ക്ലൈബിങ് പെർച്ച് (Climbing Perch), ക്ലൈബിങ് ഗൗരാമി (Climbing Gourami) തുടങ്ങിയ പല ഇംഗ്ലീഷ്  പേരുകളും പ്രാദേശികമായി ഉപയോഗിക്കപ്പെടാറുണ്ട്.
രുചികരവും പോഷക സമൃദ്ധവുമായ ഒരു മത്സ്യമായി ഇതിനെ കണക്കാക്കാറുണ്ട്.
ഏഷ്യയിൽ ഭൂമദ്ധ്യരേഖാ പ്രദേശങ്ങളിലെ ശുദ്ധജല ജലാശയങ്ങളിൽ സ്വാഭാവികമായി കണ്ടുവരുന്ന ഒരിനമാണിത്.
ഏഷ്യയിലെമ്പാടുമായി 36 സഹോദര ഉപജാതികളെ തിരിച്ചറിഞ്ഞിട്ടുണ്ട്.
അനാബസ് കേരളത്തിലെ ഒരു തദ്ദേശീയ മത്സ്യമാണ്.
ഇന്നിതൊരു വളർത്തു മത്സ്യം കൂടിയാണ്.
ബംഗ്ളാദേശ്, വിയറ്റ്നാം വഴി കേരളത്തിൽ എത്തിച്ചേർന്ന ഒരു മത്സ്യമാണിത്.
ഗാംഗറ്റിക് കോയി, അനാബസ് ടെസ്റ്റ്യുഡിനിയസ്, കോബോജിയസ് എന്നിങ്ങനെ വിവിധ വകഭേദങ്ങളിൽ ഈ മത്സ്യം അറിയപ്പെടും.
ധാരാളം പ്രത്യേകതകൾ ഉള്ള ഒരു മത്സ്യമാണിത്.
തീർത്തും ജലംകുറഞ്ഞ അവസരങ്ങളിലും ഈർപ്പത്തിന്റെ സാന്നിദ്ധ്യമുണ്ടെങ്കിൽ ജീവൻനിലനിർത്താനുള്ള ശേഷിയുണ്ട്.
ലാബ്രിന്ത് എന്ന പ്രത്യേകതരം ശ്വസനാവയവം ഉള്ളതു കൊണ്ട് വെള്ളത്തിലെ പ്രാണവായു കുറഞ്ഞാലും ജീവിക്കാനുള്ള അസാമാന്യ കഴിവാണ് ഇതിന്റെ പ്രത്യേകത.
കരയിൽ ചെറിയദൂരങ്ങളൊക്കെ ഇഴഞ്ഞ് നീങ്ങാനും ഇവയ്ക്ക് കഴിവുണ്ട്.
അര മീറ്റർ വരെ ഉയരത്തിൽ ചാടുകയും ചെയ്യും.
ആറ് മാസം കൊണ്ടുതന്നെ ശരാശരി 400 ഗ്രാം തൂക്കമെത്തും.
അമ്ലക്ഷാരനിലയിൽ 4–10 വരെയുള്ള വ്യതിയാനം സഹിക്കാൻ ഇവയ്ക്ക് കഴിവുണ്ട്.
ശരീരം കട്ടിയേറിയ ചെതുമ്പലുകൾ കൊണ്ട് മൂടിയിരിക്കും.
കേരളത്തിൽ കണ്ടുവരുന്ന കരിപ്പിടികൾക്ക് ഏറ്റവും കൂടുതൽ 20 സെന്റീമീറ്റർ വരെ നീളമുണ്ടായേക്കാം.
ശരീരത്തിന്റെ മുകളിലും താഴെയുമായി മുള്ളുകളുടെ ഒരു നിരയുണ്ടാകും.
കറുപ്പ് കലർന്ന പച്ചനിറമാണ് ശരീരത്തിനുണ്ടാവുക.
കുഞ്ഞുങ്ങൾ താരതമ്യേന ഇളംനിറത്തിൽ കാണപ്പെടുന്നു.
മുട്ടകളും കുഞ്ഞുങ്ങളേയും മാതാപിതാക്കൾ സംരക്ഷിക്കുന്നു.
ജലത്തിൽ പാറകളോട് ചേർന്നോ തറനിരപ്പിലായോ ആണ് സാധാരണ കാണപ്പെടുക.
അത്തരം അവസരങ്ങളിൽ തിരിച്ചറിയാൻ ബുദ്ധിമുട്ടാണ്.
അനങ്ങാതെ നിൽക്കുന്നതായി അനുഭവപ്പെടുമെങ്കിലും, അപകടമെന്നു തോന്നുന്ന അവസരത്തിൽ അതിവേഗം വെട്ടി മാറാൻ കഴിവുണ്ട്.
ഭക്ഷണയോഗ്യമായ എന്തും ഭക്ഷിക്കുമെന്നതിനാൽ ശുദ്ധീകാരിയായി പ്രവർത്തിക്കുന്നു.
മത്സ്യ കൃഷി
രുചികരവും, പോഷക സമൃദ്ധവുമായ  മത്സ്യമായതിനാലും, എളുപ്പത്തിൽ ഇവയെ വളർത്താം എന്നതിനാലും കരിപ്പിടി അഥവാ അനാബസ് മത്സ്യത്തിന്റെ കൃഷി ഇന്ന് പലയിടത്തും വ്യാപകമാണ്.
ചെറിയ കുളങ്ങളിലും പാടത്ത് വെള്ളമിറക്കിയും ടാങ്കുകളിലും മറ്റും ഇവയെ വളർത്താം.
ഓരു ജലാശയത്തിലും വലവളപ്പിലും അനാബസിനെ വളർത്താം.
ആറു മാസം കൊണ്ടുതന്നെ ഇവ പൂർണ വളർച്ചയെത്തും.
ഏഷ്യൻ ഭൂഖണ്ഡത്തിലെ ഇന്ത്യ തൊട്ട് ചൈനയടക്കം വോലസ് രേഖ (Wallace Line) വരെയുള്ള പ്രദേശങ്ങളിലാണ് ഈ മത്സ്യം സാധാരണയായി കാണപ്പെടുന്നത്.
അക്വേറിയങ്ങളിൽ വളർത്തുമീനായും കാണപ്പെടാറുണ്ട്.
വിപരീത സാഹചര്യങ്ങളിലും ജീവിക്കുന്ന മത്സ്യമാണ് കരിപ്പിടി.
വെള്ളമില്ലാതെ മണിക്കൂറുകളോളം ഇവയ്ക്ക് ജീവിയ്ക്കാനാകും.
വെള്ളം വറ്റാറായ കുളങ്ങളിലേയും തോടുകളിലേയും ചെളിമാത്രമുള്ള അവസ്ഥയിൽ ഇവ ആഴ്ചകളോളം നിലനിൽക്കുന്നു.
അന്തരീക്ഷത്തിൽ നിന്ന് നേരിട്ട് ശ്വസിക്കാനുള്ള (Accessory air-breathing organ) ഉള്ള ഒരു മത്സ്യമാണിത് .
പുല്ലിനിടയിലൂടെ ഇഴഞ്ഞ് നീങ്ങാൻ ഇതിനു പ്രത്യേക കഴിവുണ്ട്.
ചിത്രശാല കല്ലട - വശം കല്ലട - മുകൾ ഭാഗം അവലംബം ↑ {{ cite news }} : Check date values in: | accessdate= ( help ) ↑ http://www.fishbase.org/summary/Anabas-testudineus.html പുറത്തേയ്ക്കുള്ള കണ്ണി http://kerala-nadu.blogspot.in/2009/06/anabas-testudineus-climbing-perch.html
എസ്. രാജശേഖരൻ ഇംഗ്ലീഷ് വിലാസം https://ml.wikipedia.org/wiki/S.
മലയാളത്തിലെ ഒരു എഴുത്തുകാരനും സാഹിത്യവിമർശകനുമാണ്‌ ഡോ.എസ്.രാജശേഖരൻ .
കേരളത്തിലെ നിരവധി സാമൂഹിക സാംസ്കാരിക സംഘടനകളുടെ മുന്നണിപ്രവർത്തകനാണ് ഇദ്ദേഹം.
മലയാളത്തിൽ അറുപതോളം പുസ്തകങ്ങളും വിവിധ ആനുകാലികങ്ങളിലായി നിരൂപണം , സാംസ്കാരികവിമർശനം, കവിത തുടങ്ങിയ വിഭാഗങ്ങളിൽ എണ്ണൂറോളം രചനകളും പ്രസിദ്ധീകരിച്ചിട്ടുണ്ട്.
1946-ൽ ചേർത്തലയിൽ ജനിച്ചു.
തിരുവനന്തപുരം യൂണിവേഴ്സിറ്റി കോളേജിൽ നിന്ന് 1970-ൽ ഒന്നാമനായി എം. എ.(മലയാളം) ബിരുദം.
‘വൈലോപ്പിള്ളിയുടെ കാവ്യ-ജീവിതദർശനം‘ എന്ന പ്രബന്ധത്തിന് 1991-ൽ കേരള സർവകലാശാലയിൽ നിന്ന് പി.എഛ്.
ലക്ചറർ, റീഡർ, പ്രൊഫസർ എന്നീ നിലകളിൽ വിവിധ ഗവണ്മെന്റ് കോളെജുകളിലും കാലടി ശ്രീ ശങ്കരാചാര്യ സംസ്കൃത സർവകലാശാലയിലും മുപ്പത് വർഷത്തിലേറെക്കാലം പ്രവർത്തിച്ചു.
ശ്രീ ശങ്കരാചാര്യ സംസ്കൃത സർവകലാശാലയുടെ തിരുവനന്തപുരം പ്രാദേശികകേന്ദ്രം ഡയറക്ടറായിരുന്നു.
2006-ൽ വിരമിച്ചു.
കാലടി ശ്രീ ശങ്കരാചാര്യ സംസ്കൃത സർവകലാശാലയിൽ പ്രോ-വൈസ്-ചാൻസിലറായിരുന്നു(2008 - 2012).
കേരള സർവകലാശാലയുടെ ഓറിയന്റൽ സ്റ്റഡീസ് ഫാക്കൽറ്റി, ബോർഡ് ഓഫ് സ്റ്റ്ഡീസ് എന്നിവയിലും, ശ്രീ ശങ്കരാചാര്യ സംസ്കൃത സർവകലാശാല, കേരള കലാമണ്ഡലം എന്നിവിടങ്ങളിലെ ബോർഡ് ഓഫ് സ്റ്റഡീസിലും അംഗമായിരുന്നു.
കേരള സർവകലാശാല, ശ്രീ ശങ്കരാചാര്യ സംസ്കൃത സർവകലാശാല,കാലിക്കറ്റ് സർവകലാശാല എന്നിവിടങ്ങളിലെ അംഗീകൃത റിസർച്ച് ഗൈഡ്.
കേരള സർവകലാശാല, ശ്രീ ശങ്കരാചാര്യ സംസ്കൃത സർവകലാശാല, മഹാത്മാ ഗാന്ധി സർവകലാശാല, കേരള കലാമണ്ഡലം എന്നിവിടങ്ങളിലെ ഡോക്ടറൽ കമ്മിറ്റിയംഗം.
കാലടി ശ്രീ ശങ്കരാചാര്യ സംസ്കൃത സർവകലാശാലയിലെ ടീച്ചേഴ്സ് അസ്സോസിയേഷൻ ഓഫ് ശ്രീ ശങ്കരാചാര്യ സാൻസ്ക്രിറ്റ് യൂണിവേഴ്സിറ്റി(TASSU, 1996), അസ്സോസിയേഷൻ ഓഫ് ശ്രീ ശങ്കരാചാര്യ സാൻസ്ക്രിറ്റ് യൂണിവേഴ്സിറ്റി ടീച്ചേഴ്സ്(ASSUT, 1998) എന്നിവയുടെ സ്ഥാപകാധ്യക്ഷൻ.
തിരുവനന്തപുരം നഗരസഭയിലെ ആദ്യകാല റെസിഡൻസ് അസ്സോസിയേഷനുകളിലൊന്നായ തൈക്കാട് ശാസ്താ ഗാർഡൻസ് റെസിഡൻസ് അസ്സോസിയേഷൻ്റെ (TSGRA) രൂപീകരണത്തിന് തുടക്കം കുറിച്ചു.
മുൻകാലത്തെ ദേശാഭിമാനി സ്റ്റഡി സർക്കിളിന്റെ സംസ്ഥാന നിർവാഹകസമിതിയംഗം.
പുരോഗമന കലാസാഹിത്യസംഘത്തിന്റെ (മുൻ) സംസ്ഥാന വൈസ് പ്രസിഡന്റ്.
സാഹിത്യപ്രവർത്തക സഹകരണസംഘത്തിന്റെ(SPCS)  മുൻ വൈസ് പ്രസിഡന്റ്.
കേരളസർക്കാർ രൂപീകരിച്ച ഭാഷാവിദഗ്ധസമിതിയിലെ അംഗം.
ആനുകാലികങ്ങളിലെ ഭാഷാപ്രയോഗപരിമിതികൾ നിരീക്ഷിക്കുന്ന 'മലയാളിയുടെ മലയാളം' എന്ന പംക്തി ഫേസ്ബുക്കിൽ തുടങ്ങി.
അതിൻ്റെ പുതിയ രൂപമായ 'സാംസ്കാരികാലോകം' എന്ന പംക്തി തുടരുന്നു.
ജർമ്മനി, ഫ്രാൻസ്, ഇറ്റലി, സ്വിറ്റ്സർലൻഡ്, ഓസ്ട്രിയ, ചെക്ക് റിപ്പബ്ലിക്ക്, റഷ്യ, വിയറ്റ്നാം, കംബോഡിയ, നേപ്പാൾ,ഭൂട്ടാൻ, ഓസ്ട്രേലിയ തുടങ്ങിയ രാജ്യങ്ങൾ സന്ദർശിച്ചു.
പുരസ്കാരങ്ങൾ 1970 - യൂണിവേഴ്സിറ്റി കോളെജ് മലയാളവിഭാഗത്തിൽ  നിന്ന് ഏറ്റവും  മികച്ച വിദ്യാർഥിക്കുള്ള എ.ആർ.രാജരാജവർമ്മ പുരസ്ക്കാരം.
കേരളഗ്രന്ഥശാലാസംഘത്തിന്റെ കവിതാപുരസ്ക്കാരം 1991 - സാഹിത്യനിരൂപണത്തിനുള്ള തായാട്ട് അവാർഡ്.
2000-ലെ കേരള സർക്കാരിന്റെ  സംസ്കാരകേരളം പുരസ്കാരം 2010 - മലയാളത്തിലെ ഏറ്റവും മികച്ച എഴുത്തുകാരനുള്ള മോൻസിഞ്ഞോർ കുരീത്തടം സ്മാരക സാഹിത്യരത്നം പുരസ്ക്കാരം 2010 - മികച്ച സാഹിത്യവിമർശനത്തിനുള്ള എസ് ബി റ്റി പുരസ്ക്കാരം 2012 - മികച്ച പരിസ്ഥിതി - സാഹിത്യവിമർശനത്തിനുള്ള ഡോ സി പി മേനോൻ പുരസ്ക്കാരം 2015 - നവരസം സംഗീതസഭയുടെ കവിതയ്ക്കുള്ള ഗോവിന്ദ് രചനാ അവാർഡ്.
2018 - ലെ കേരള സാഹിത്യ അക്കാദമിയുടെ സമഗ്ര സംഭാവനക്കുള്ള പുരസ്കാരം.
2019 -ലെ സംസ്ഥാന ബാലസാഹിത്യ ഇൻസ്റ്റിറ്റ്യൂട്ടിൻറെ കവിതയ്ക്കുള്ള പുരസ്കാരം.
ഭാഷ, സാഹിത്യം, സംസ്ക്കാരം എന്നീ മേഖലകളിലുള്ള പഠനങ്ങളും കവിതകളുമുൾപ്പെടെ എണ്ണൂറിലേറെ രചനകൾ ആനുകാലികങ്ങളിൽ പ്രസിദ്ധീകരിച്ചിട്ടുണ്ട്.
അറുപതിലേറെ പുസ്തകങ്ങൾ പ്രസിദ്ധീകരിച്ചു.
പഠനഗ്രന്ഥങ്ങൾ മിക്കവയും തന്നെ കേരള , കാലിക്കറ്റ്, മഹാത്മഗാന്ധി, സംസ്കൃത സർവകലാശാലകളിലും പൊതുവിദ്യാഭ്യാസ - ഹയർ സെക്കന്ററി മേഖലകളിലെ വിദ്യാലയങ്ങളിലും പാഠപുസ്തകങ്ങൾ/റഫറൻസ് ഗ്രന്ഥങ്ങൾ ആയിട്ടുണ്ട്.
@ സാഹിത്യവിമർശനം കവിതയുടെ ജാതകം                       (1977 എസ്.പി.സി.എസ്., കോട്ടയം) കവിത വെളിച്ചത്തിലേക്ക്                    (1985 എൻ.ബി.എസ്., കോട്ടയം) ഞാനിന്നിവിടെപ്പാടും പോലെ                 (1989 എസ്.പി.സി.എസ്., കോട്ടയം) കവിത ഇന്ന്                             (1991 കറന്റ് ബുക്സ്, തൃശൂർ) നോവലിന്റെ വിതാനങ്ങൾ                    (1994 വിദ്യാർഥിമിത്രം, കോട്ടയം) വൈലോപ്പിള്ളി: കവിതയും ദർശനവും           (1994 കേരള ഭാഷാ ഇൻസ്റ്റിറ്റ്യൂട്ട്, തിരുവനന്തപുരം) ഗോപുരം തകർക്കുന്ന ശില്പി                   (1999 എസ്.പി.സി.എസ്., കോട്ടയം) വൈലോപ്പിള്ളി ശ്രീധരമേനോൻ                (2001 കേരള സർവകലാശാല, തിരുവനന്തപുരം) പാട്ടുപ്രസ്ഥാനം: പ്രതിരോധവും സമന്വയവും       (2006 കേരള സാംസ്ക്കാരികപ്രസിദ്ധീകരണ വകുപ്പ്) നവോത്ഥാനാനന്തരകവിത                     (2009 എൻ.ബി.എസ്., കോട്ടയം) പരിസ്ഥിതിദർശനം മലയാളകവിതയിൽ           (2010 കേരള ഭാഷാ ഇൻസ്റ്റിറ്റ്യൂട്ട്, തിരുവനന്തപുരം)                                            #നവോത്ഥാനാനന്തര നോവൽ  (2016 കേരള ഭാഷാ ഇൻസ്റ്റിറ്റ്യൂട്ട്, തിരുവനന്തപുരം)
@ ലഘുസാഹിത്യചരിത്രം മലയാളം: ഭാഷയും സാഹിത്യവും                (2007 ചിന്ത പബ്ലിഷേഴ്സ്, തിരുവനന്തപുരം)
@ സാംസ്ക്കാരികപഠനങ്ങൾ മലയാളിയുടെ മലയാളം                       (2000 കറന്റ് ബുക്സ്, കോട്ടയം), (എസ്.പി.സി.എസ്., കോട്ടയം രണ്ടാം പത്പ്പ്) .
കേരളത്തെ വീണ്ടും ഭ്രാന്താലയമാക്കുന്നുവോ         (2003 ചിന്ത പബ്ലിഷേഴ്സ്, തിരുവനന്തപുരം) .
വിദ്യാഭ്യാസം പുനർനിർവചിക്കുമ്പോൾ              (2006 എസ്.പി.സി.എസ്., കോട്ടയം) .
ഉത്സവങ്ങളിൽ നഷ്ടമാകുന്നത്.
(2009 എസ്.പി.സി.എസ്., കോട്ടയം) .
പിൻവിചാരങ്ങൾ                             (2013 എസ്.പി.സി.എസ്., കോട്ടയം)                                    *   സ്ത്രീവാദം : ഉടലും പരിസരങ്ങളും          (2016 പ്രഭാത് ബുക്ക് ഹൌസ്,തിരുവനന്തപുരം) .
കേരളത്തിന്റെ സാംസ്ക്കാരികപരിണാമം(2023 ശ്രീ ശങ്കരാചാര്യ സംസ്കൃത സർവകലാശാല കാലടി)
@ കവിതകൾ നിലാവിന്റെ ക്രൌര്യം                          (1988 എൻ.ബി.എസ്., കോട്ടയം) പകലിറങ്ങുമ്പോൾ                            (1999 കറന്റ് ബുക്സ്, കോട്ടയം) കുട്ടികൾ ഉറങ്ങുന്നില്ല                          (2010 എസ്.പി.സി.എസ്., കോട്ടയം)                                                                                                                            * പെണ്മ                                    (2015 ചിന്ത പബ്ലിഷേഴ്സ്, തിരുവനന്തപുരം) കിങ്ങിണിത്തുമ്പി (ബാലസാഹിത്യം) (2018 എസ്.പി.സി.എസ്., കോട്ടയം) പച്ചപ്പനംകിളി     (ബാലസാഹിത്യം, സംസ്ഥാന ബാലസാഹിത്യ ഇൻസ്റ്റിറ്റ്യൂട്ട് തിരുവനന്തപുരം)
@ യാത്രാവിവരണം യൂറോപ്പിൽ മഞ്ഞുകാലത്ത്                      (2012 ഇൻസൈറ്റ് പബ്ലിക്ക, കോഴിക്കോട്) ഋതുഭേദങ്ങളിൽ യൂറോപ്പിലൂടെ                       (എസ്.പി.സി.എസ്., കോട്ടയം) ഓസ്ട്രേലിയ:അധിനിവേശങ്ങളുടെ പുതുലോകം(അച്ചടിയിൽ)
വിപ്ലവശതാബ്ദിയിൽ റഷ്യയിലൂടെ  (2021 സുജിലി പബ്ലിക്കേഷൻസ്, കൊല്ലം)
@ എഡിറ്റു ചെയ്ത പുസ്തകങ്ങൾ ഓയെൻവിക്കവിത                              (1986 എസ്.പി.സി.എസ്., കോട്ടയം) വൈലോപ്പിള്ളിക്കവിതാസമീക്ഷ                     (1986  കേരള ഭാഷാ ഇൻസ്റ്റിറ്റ്യൂട്ട്, Tvpm) കവിത: വിതയും കൊയ്ത്തും                      (1995 ചിന്ത പബ്ലിഷേഴ്സ്, തിരുവനന്തപുരം) നമ്മുടെ ഭാഷ (ഇ.എം.എസ്.നമ്പൂതിരിപ്പാട്)         (1997 കേരള ഭാഷാ ഇൻസ്റ്റിറ്റ്യൂട്ട്, Tvpm) സർവകലാശാലാ വിദ്യാഭ്യാസം; പുതിയ സമീപനം      (2003FUTA, തിരുവനന്തപുരം) കാപ്സ്യൂൾ കഥകൾ                              (2007  മെലിൻഡ ബുക്ക്സ്, തിരുവനന്തപുരം) പരിസ്ഥിതിക്കവിതകൾ                           (2006 എസ്.പി.സി.എസ്., കോട്ടയം) അന്റോണിയോ ഗ്രാംഷിയും സാംസ്ക്കാരികപഠനവും     (2008 ചിന്ത പബ്ലിഷേഴ്സ്, തിരുവനന്തപുരം) ഇനി ഞാനുണർന്നിരിക്കാം                       (2009 എസ്.പി.സി.എസ്., കോട്ടയം) ഇ എം എസും ആധുനികതയും                    (2011 എസ്.പി.സി.എസ്., കോട്ടയം)                                                                       * സാംസ്ക്കാരികതയുടെ സഞ്ചാരങ്ങൾ                 (2015 എസ്.പി.സി.എസ്., കോട്ടയം) സംസ്ക്കാരരാഷ്ട്രീയം : പാഠവും പ്രയോഗവും  (2016 പ്രൊഫ.ജോസഫ് മുണ്ടശ്ശേരി ഫൌണ്ടേഷൻ, തിരുവനന്തപുരം)) മലയാളകവിത ഇരുപതാം നൂറ്റാണ്ടിൽ  (2018 ശ്രീ ശങ്കരാചാര്യ സംസ്കൃതസർവലലാശാല, കാലടി)) വയലാർ : യുഗമുണർത്തിയ കവി (കേരള ഭാഷാ ഇൻസ്റ്റിറ്റ്യൂട്ട്, തിരുവനന്തപുരം, (അച്ചടിയിൽ) ഉന്നതവിദ്യാഭ്യാസം - സമീപനങ്ങൾ സാധ്യതകൾ (അച്ചടിയിൽ) പുറം കണ്ണികൾ Speech by Kerala CM V.S.Achuthanandan on 'Vidyabhyasam Punarnirvachikkumbol' Book Release Archived 2009-03-26 at the Wayback Machine Authors in Malayalam Archived 2008-03-09 at the Wayback Machine DC books Catalogue Archived 2008-06-19 at the Wayback Machine Malayaliyude Malayalam (Pusthakam) Archived 2007-07-15 at the Wayback Machine Kerala University Archived 2002-08-17 at archive.today Sanskrit University College teachers association
↑ http://keralasahityaakademi.org/pdf/Award_2018.pdf
മണത്തല
11°29′20″N 75°40′10″E ﻿ / ﻿ 11.48889°N 75.66944°E ﻿ / 11.48889; 75.66944 കേരളത്തിലെ തൃശ്ശൂർ ജില്ലയിലെ ചാവക്കാട് നഗരസഭയിൽ , 20ആം ഡിവിഷനിൽ ഉൾപ്പെടുന്ന ഗ്രാമമാണ് മണത്തല .
സവിശേഷതകൾ ചാവക്കാട് നിന്നും പൊന്നാനിയിലേക്കുള്ള ദേശീയപാത 66 ഈ പ്രദേശത്തുകൂടെ കടന്നുപോകുന്നു .
കോഴിക്കോട് മുതൽ കൊടുങ്ങല്ലൂർ വരെ വ്യാപിച്ചുകിടക്കുന്ന തീരദേശ ജലഗതാഗതമാർഗ്ഗമായ കാനോലി കനാൽ ഈ പ്രദേശത്തുകൂടെ കടന്നുപോകുന്നു.
ഏകദേശം, 32000 ആളുകൾ ഇവിടെ താമസിക്കുന്നുണ്ട് .
സാമൂഹിക- സാമ്പത്തികശാസ്ത്രം
തെങ്ങ് കൃഷിയും മത്സ്യകൃഷിയും ആണ് ഇവിടെത്തെ പ്രധാന ഉപജീവനമാർഗം.
വ്യാപാരികളും വഴിയോരകച്ചവടക്കാരും ഇതര തൊഴിൽ മേഖലയിലുള്ളവരും ഇവിടെയുണ്ട്.
അറബിക്കടലിൻറെയും പെരിങ്ങാട് പുഴയുടെയും അഴിമുഖമുള്ള ചാവക്കാട് ബീച്ചും ബീച്ചിൻറെ മറുവശത്തായി സ്ഥിതിചെയ്യുന്ന ഔഷധസസ്യമായ രാമച്ചത്തിൻറെ വിശാലമായ കൃഷിയിടവും മണത്തല വില്ലേജിനെ സമ്പുഷ്ടമാക്കുന്നു.
ഹിന്ദു - മുസ്ലിം സാമുദായിക സൗഹാർദ്ദത്തിന് പേരുകേട്ട മണത്തല തൃശ്ശൂരിലെ മികച്ച ഒരു പിക്നിക് സ്പോട്ടുകൂടിയാണ് .
തൃശ്ശൂർ നഗരത്തിൽ നിന്നും ഏകദേശം 29 കിലോമീറ്ററും ഗുരുവായൂർ ശ്രീകൃഷ്ണസ്വാമിക്ഷേത്രത്തിൽ നിന്നും ഏകദേശം 5 കിലോമീറ്ററും ദൂരമുണ്ട് ഈ ഗ്രാമത്തിലേക്ക്.
ചാവക്കാട് നഗരത്തിൽ നിന്നും ഏകദേശം ഒരു കിലോമീറ്റർ അകലത്തിൽ, ദേശീയപാത 66ൻറെ ഇരുവശങ്ങളിലുമായി ഈ ഗ്രാമം സ്ഥിതി ചെയ്യുന്നു .
സ്ഥാപനങ്ങൾ പൊതുമേഖലാ സ്ഥാപനങ്ങൾ സ്വകാര്യമേഖലാ സ്ഥാപനങ്ങൾ ആശുപത്രികൾ വിദ്യാലയങ്ങൾ Bbalps Manathala Ghss Manathala Kalps Manathala Saraswathy Alps Manathala ആരാധനാലയങ്ങളും ഉത്സവങ്ങളും ചരിത്രപ്രസിദ്ധമായ മണത്തല ചന്ദനക്കുടം നേർച്ച നടത്തപ്പെടുന്ന മണത്തല ജുമാമസ്ജിദ് മണത്തല വിശ്വനാഥക്ഷേത്രം കളത്തിൽ ശ്രീരുദ്രാ ദേവി ക്ഷേത്രം അവലംബം പുറത്തേക്കുള്ള കണ്ണികൾ Routes Locations
മനോജ്
ഒരു മലയാള സാഹിത്യപ്രവർത്തകനായിരുന്നു മനോജ് (ഗയയിൽ മനോജ്; 1956 മേയ് 06-2022 ആഗസ്റ്റ് 06).
വാക്കറിവ് എന്ന മാസികയുടെ പത്രാധിപരായിരുന്നു.
കോയമ്പത്തൂർ കേരള കൾച്ചറൽ സെൻററിൻറെ 2013 ലെ സാഹിത്യ അവാർഡ് ലഭിച്ചിട്ടുണ്ട്.
പാലക്കാട് ജില്ലയിലെ കഞ്ചിക്കോടാണ് 1956 മേയ് 06-ന് മനോജിന്റെ ജനനം.
ചിറ്റൂർ, കല്ലേപ്പള്ളി എന്നിവിടങ്ങളിലായി വളർന്ന അദ്ദേഹം കൊല്ലങ്കോട്ട് സ്ഥിരതാമസമാക്കി.
എഴുത്തിൽ ശ്രദ്ധിച്ചുവന്ന അദ്ദേഹം 1976-ൽ തന്റെ ആദ്യനോവലായ മിന്നാമിനുങ്ങുകൾ,മെഴുകുതിരികൾ പ്രസിദ്ധീകരിച്ചു .